রেফারি (ফুটবল)

রেফারি হ'লেন অ্যাসোসিয়েশন ফুটবল ম্যাচের সময় খেলার আইনসমূহ (এলওটিজি) প্রয়োগের জন্য দায়বদ্ধ একজন ব্যক্তি। খেলার সাথে জড়িত যাবতীয় ঘটনার বিষয়ে তিনিই চূড়ান্ত সিদ্ধান্ত গ্রহণকারী কর্তৃপক্ষ এবং ম্যাচ চলাকালীন খেলা শুরু করা এবং বন্ধ করা এবং খেলোয়াড়দের বিরুদ্ধে শাস্তিমূলক ব্যবস্থা গ্রহণের তিনিই একমাত্র আধিকারিক। খেলার বেশিরভাগ স্তরে রেফারিকে দু'জন সহকারী রেফারি (পূর্বে লাইনসম্যান হিসাবে পরিচিত) সহায়তা করেন যাঁদের কিছু পরিস্থিতিতে বল রেখার বা খেলার বইরে চলে গেলে বা নিয়ম লঙ্ঘনের মতো কিছু ঘটলে রেফারিকে পরামর্শ দেওয়ার ক্ষমতা রয়েছে। তবে সহকারী রেফারির সিদ্ধান্তগুলি বাধ্যতামূলক নয় এবং সহকারী রেফারির মতামতকে বাতিল করার ক্ষমতা রেফারির রয়েছে। খেলার উচ্চ স্তরে রেফারিকে একজন চতুর্থ আধিকারিক এর সহায়তাও দেওয়া হতে পারে যাঁরা প্রযুক্তিগত ক্ষেত্রগুলি তদারকি করেন এবং রেফারিকে প্রশাসনিক কাজে সহায়তা করেন এবং খুব উচ্চ স্তরে তাঁকে সহায়তার জন্য থাকতে পারেন অতিরিক্ত সহকারী রেফারি এবং/অথবা ভিডিও সহকারী রেফারি। আন্তর্জাতিক ফুটবল অ্যাসোসিয়েশন বোর্ড (আইএফএবি) খেলার আইনসমূহ নির্ধারণ করে। রেফারি এবং খেলার অন্যান্য আধিকারিকদের লাইসেন্স এবং প্রশিক্ষণ প্রদান করে এর সদস্য জাতীয় সংস্থাগুলি। পরিষেবার জন্য রেফারিদের পারিশ্রমিক লিগের উপর নির্ভর করে। অনেকে পুরোপুরি অপেশাদার, কেউ কেউ সামান্য পারিশ্রমিক দেন বা তাঁদের ব্যয় পরিশোধ করে দেন এবং কিছু দেশে সীমিত সংখ্যক রেফারি আছেন - মূলত যাঁরা তাঁদের দেশের শীর্ষ লিগে দায়িত্ব পালন করেন - তাঁদেরকে জাতীয় সমিতিগুলি পূর্ণ-সময় নিযুক্ত করে এবং প্রতিটি ধারক মরসুমের জন্য গ্রহণ করে ও সেই সাথে ম্যাচ প্রদান করে। প্রতিটি জাতীয় সংস্থা তারঁ শীর্ষ কর্মকর্তাদের ফিফার কাছে ফিফার আন্তর্জাতিক রেফারি তালিকায় অন্তর্ভুক্ত হয়ে অতিরিক্ত সম্মান পাওয়ার জন্য সুপারিশ করে। জাতীয় দলের মধ্যে আন্তর্জাতিক খেলাগুলিতে ফিফার আধিকারিকদের প্রয়োজন। অন্যথায় স্থানীয় জাতীয় সংস্থা নির্ধারণ করে কনিষ্ঠতম যুব গেম থেকে পেশাদার ম্যাচের মাধ্যমে কর্মকর্তাদের পদমর্যাদা, অগ্রগতি এবং তাঁদের প্রশিক্ষণের পদ্ধতি। রেফারির ক্ষমতা এবং কর্তব্যগুলি খেলার আইনসমূহের আইন৫ দ্বারা বর্ণিত হয়েছে। এর মধ্যে রয়েছে: ক্ষমতা * ম্যাচের গতিপ্রকৃতির ধারা বিবেচনার ভিত্তিতে ম্যাচ থামানো, স্থগিত করা বা বন্ধ করতে পারেন; * কোনও প্রকারের বাইরের হস্তক্ষেপের কারণে ম্যাচটি থামানো, স্থগিত করা বা বন্ধ করা; * তাঁদের মতামত অনুসারে কোনও খেলোয়াড় মারাত্মকভাবে আহত হয়েছেন এবং তাঁদের খেলার মাঠ থেকে সরানো হয়েছে কিনা তা নিশ্চিত করে ম্যাচটি থামাতে পারেন। ম্যাচটি আবার শুরু হওয়ার পরে একজন আহত খেলোয়াড় কেবল খেলার মাঠে ফিরতে পারেন; * কোনও খেলোয়াড় রেফারির মতে সামান্য আহত হলে বলটি খেলার বাইরে না আসা পর্যন্ত খেলাকে চালিয়ে যেতে পারেন; * যে দলটির বিরুদ্ধে কোনও অপরাধ সংঘটিত হয়েছে সেই দলটিকে খেলা চলিয়ে যাওয়ার সুযোগ করে দিতে পারেন এবং যদি প্রত্যাশিত সুবিধাটি না ঘটে তবে মূল অপরাধটির জন্য দণ্ডিত করতে পারেন; * কোনও অপরাধের জন্য দোষী খেলোয়াড়ের বিরুদ্ধে সতর্কীকরণ সহ শাস্তিমূলক ব্যবস্থা নিতে পারেন। তিনি তাৎক্ষণিকভাবে এই পদক্ষেপ নিতে বাধ্য নন। তবে এরপরে বলটি খেলার বাইরে চলে যাওয়ার পরে সংক্ষিপ্ত ব্যতিক্রম সহ পদক্ষেপ গ্রহণ করতে পারেন; * দায়িত্বশীল পদ্ধতিতে নিজেকে পরিচালিত করতে ব্যর্থ দলের কর্মকর্তার বিরুদ্ধে পদক্ষেপ নেওয়া এবং রেফারির বিবেচনার ভিত্তিতে তাঁদের খেলার মাঠ এবং তার আশেপাশের স্থান থেকে তাঁদের বহিষ্কার করতে পারেন। কর্তব্য * খেলার আইনি প্রয়োগ; * সহকারী রেফারি এবং যেখানে প্রযোজ্য সেখানে চতুর্থ ও অন্যান্য কর্মকর্তাদের সাথে সহযোগিতায় ম্যাচ নিয়ন্ত্রণ করা; * নিশ্চিত হওয়া যে কোনও বল আইন ২ নির্দিষ্ট প্রয়োজনীয়তা পূরণ করেছে; * নিশ্চিত করা যে প্লেয়ার্স সরঞ্জাম আইন ৪ এর নির্দিষ্ট প্রয়োজনীয়তা পূরণ করেছে; * টাইমকিপারের ভূমিকা নেওয়া এবং ম্যাচের একটি রেকর্ড রাখা; * নিশ্চিত করা যে কোনও খেলোয়াড়ের ক্ষত থেকে রক্তক্ষরণ হলে যেন সেই খেলোয়াড় মাঠ ছেড়ে যাযন। খেলোয়াড় কেবল রেফারির কাছ থেকে সংকেত পেয়ে ফিরে আসতে পারেন এবং যদি তিনি সন্তুষ্ট হন যে রক্তপাত বন্ধ হয়েছে; * যখন কোনও খেলোয়াড় একই সাথে একাধিক অপরাধ করে তখন আরও গুরুতর অপরাধের শাস্তি প্রদান; * রেফারি যে ঘটনাগুলি দেখেন নি সে সম্পর্কে সহকারী রেফারির পরামর্শে কাজ করা; * কোনও অননুমোদিত ব্যক্তি খেলার মাঠে প্রবেশ না করার বিষয়টি নিশ্চিত করা; * চালু ম্যাচ বন্ধ হওয়ার পরে পুনরায় সূচনা করার ইঙ্গিত দেওয়া; * ম্যাচ রিপোর্ট উপযুক্ত কর্তৃপক্ষকে সরবরাহ করা যাতে উল্লেখ থাকবে খেলোয়াড় বা দলের কর্মকর্তাদের বিরুদ্ধে কোনও শৃঙ্খলাভঙ্গের জন্য গৃহীত পদক্ষেপ বা খেলোয়াড় প্রতিস্থাপন সহ ম্যাচের আগে, চলাকালে বা পরে সংঘটিত অন্যান্য কোনও ঘটনার তথ্য। ফুটবল এর রেফারি সম্পর্কে ১৫৮১ সালে প্রথম বর্ণনা করেন রিচার্ড মুলকাস্টার। "ফোটবল" (foteball) এর এই বর্ণনায় তিনি "দলগুলির উপর বিচারক" ব্যবহারের পক্ষে পরামর্শ দেন। আধুনিক যুগে রেফারির প্রথম উল্লেখযোগ্য প্রয়োগ ঘটে ইংলিশ পাবলিক স্কুল ফুটবল গেমস এ ১৮৪৫ সালে স্বনামধন্য এটোন ফুটবলে। ম্যাচ রিপোর্টের উল্লেখ পাওয়া যায় ১৮৪২ সালে। রোচডেল এ বডিগার্ডস ক্লাব এবং ফেয়ারর্নট ক্লাবের মধ্যে অনুষ্ঠিত একটি ফুটবল খেলায় এর ব্যবহার করা হয়েছিল। কোডিফায়েড খেলাধুলো শুরুর বছরগুলিতে ধারণা করা হয়েছিল যে ভদ্রলোক খেলোয়াড়রা ইচ্ছাকৃতভাবে কখনই ফাউল করবেন না। তাঁরা তাঁদের মধ্যে আলোচনার মাধ্যমে বিরোধগুলি পর্যাপ্ত পরিমাণে মিটমাট করে নেবেন। যাইহোক খেলা আরও প্রতিযোগিতামূলক হওয়ার সাথে সাথে এর (রেফারি) প্রয়োজনীয়তা বাড়তে থাকে। প্রথমদিকে দু'জন আম্পায়ারের উপস্থিত ছিল। দলপ্রতি একজন করে আম্পায়ার থাকত। তাঁরা একমত না হতে পারলে রেফারির (গেমের টাইমকিপার) কাছে নিস্পত্তির জন্য রেফার করা হত। বর্তমানের প্রভাবশালী অবস্থানে রেফারিদের পদোন্নতি জন্য ১৮৯১ সালে আইনের একটি বড় পুনর্গঠনের মাধ্যমে আম্পায়ারদের লাইনসম্যান এর ভূমিকায় রূপান্তর ঘটানো হয়েছিল। More commonly 'football' or in the United States, 'soccer'. The Man in Black: History of the Football Referee, Gordon Thomson, Prion Books Ltd, 14 October 1998, আইএসবিএন ১-৮৫৩৭৫-২৮৪-৩ LOTG (জুন ১, ২০১৯)। Laws of the Game 2019/2020 (পিডিএফ)।  LOTG 2019-20, পৃ. 64। "Archived copy"। ২৭ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০০৭।  J. A. Mangan (১৯৯৯)। Sport in Europe: Politics, Class, Gender। Books.google.co.uk। পৃষ্ঠা 105। আইএসবিএন 9780714649467। সংগ্রহের তারিখ ১৮ জুলাই ২০১৬।  "History of the Laws of the Game - From 1863 to the Present Day"। FIFA.com। ১ জুলাই ২০১৬। ২৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৬।